F'Għawdex il-Karnival organizzat m'għandux tradizzjoni twila. Kien f'dawn l-aħħar snin ta' wara l-Gwerra li l- Karnival beda jieħu sura ta' dixxiplina u ta' organizzazzjoni. B'dana kollu l- Karnival minn dejjem kellu parti integrali fil-ħajja soċjali tal-poplu. Minkejja d- diffikultajiet u l-ħajja diffiċli bin-nuqqas ta' meżżi li kien hawn, il-poplu Naduri kien jaf jinsa' l-problemi tiegħu għal jiem minn tas-sena u bħala poplu maqgħud jiċċelebra l-Karnival bil-mod li jaf hu. Dan hu l-Karnival li nistgħu nsejħulu l- Karnival spontanju. Sa minn żmien il- Kavallieri 'l-— hawn ill- Karnival minn dejjem kien b'xi mod jew ieħor iċċelebrat u peress li ftit kien hawn fejn in-nies tiddeverti kienu jistennew il-jiem tal-Karnival bil- ħerqa. Il-wasla tal- Karnival kienet bħal bżonn naturali u psikoloġiku biex jagħti ftit żfog għas-serjeta' u r- riġidita' tal-ħajja komunali ta' matul is-sena. F'raħal agrikolu kif kien fl-antik in- Nadur fejn il-ħajja hija iebsa u mdawra b'ħafna limitazzjonijiet, dan il- bżonn kien jinħass iktar minn postijiet oħra. Barra minn hekk, ir- Randan ta' dari kien żmien ta' tgħakkis u projbizzjonijiet wisq aktar mil-lum. Dawn il-fatturi kollha flimkien kienu jispiraw lill- missirijietna sabiex jiċċelebraw dawn il- ġranet mill-aħjar li jistgħu u jagħtu żfog għall-ferħ u l-allegrija tagħhom. Bla dubju ta' xejn il-maskarati li jafu jdaħħku b'xejriet grotteski, inkella bl- ilbies li jaqilgħu mill-gwardarobbi tal- Il-Karnival Spontanju imgħoddi huma l-attrazzjoni prinċipali li jikkaratteriżżaw dan il-Karnival. Għalhemm għadek issib maskarati mgħottija b'ixkejjer u l-ħaxix, issib ukoll maskarati libsin kostumi u maskri kuluriti u rikki miġjuba minn barra. Dawn ix- xejriet moderni fil-Karnival għandna nħalluhom għax b'hekk il-modern jitħallat ma' l-antik u hekk il-folklor jibqa' ħaġa ħajja. Ħaġa oħra li tispikka fil-Karnival tan- Nadur hija t-tadizzjoni tad-daqqaqa fil- ħwienet tax-xorb. Dawn jużaw strumenti tradizzjonali bħalma huma t-tanbur, ir- rabbaba, l-orgni tal-idejn, it-trepied, il- kastanjoli, iż-żaqq u l-kitarra. Għal dan il- kompitu jidħlu nies li minn tfulihom kienu jħobbu l-Karnival u li huma magħrufa mar-raħal kollu għas-simpatiċita' tagħhom. Dan kollu jinkoraġġixxi l-aspett folkloristiku tal-Karnival u għalhekk dan l- aspett għandu jingħata aktar importanza. Iżda l-iktar karatteristiċi fil-Karnival tan- Nadur huma l-kreativita' u l- ispontanjeta'. L-oriġinalita' fil-Karnival tan-Nadur ma għandha bżonn l-ebda immaġinazzjoni għax hija ispirata mill- ħajja ta' kuljum u għalhekk hija stampa rejali tal-problemi ta' kuljum iżda preżentata b'mod umoristiku. It-tema hija ħajjitna, l-atturi huma aħna, iżda b'wiċċna mgħotti. Huma fil-fatt dawn il- karatteristiċi li jagħmlu l-Karnival tradizzjonali tan-Nadur wieħed uniku fil- Gżejjer Maltin li diffiċli biex timitah. Dan huwa l-Karnival tradizzjonali, Karnival bla dixxiplina, bla ordni, xi kultant makabru, iżda huwa Karnival sinċier, Karnival spontanju, Karnival naturali, Karnival ispirat mill-bżonnijiet psikoloġiċi ta' poplu li jgħix ħajja pjuttost sempliċi. Huma propju dawn il-karatteristiċi kollha li semmejna li jagħmlu mill-Karnival tan- Nadur wieħed tassew attrajenti u li jiġbed lejh mijiet ta' Għawdxin u Maltin li flimkien ma' numru ta' barranin jiġu fir- raħal tan-Nadur biex ma' nżul; ix-xemx jintilfu qalb il-mijiet ta' maskarati li joħonqu Triq Diċembru Tlettax fejn ma jkunx hemm fejn toqgħod ras ta' labra. Nistgħu ngħidu mingħajr biża ta' xejn li l-Karnival ta' fil- għaxija fin-Nadur mhux biss stabilixxa ruħu fil-kalendarju tal- Karnival iżda sar parti integrali mill-Karnival Għawdxi tant li ħafna jiġu Għawdex apposta fi żmien il-Karnival biex isegwu l-Karnival spontanju tan-Nadur. F'dawn l-aħħar snin minkejjja li l-Karnival tal-Pjazza organizzat mill-Kunsill Lokali qiegħed minn sena għal sena jitjieb u jikber dan ma naqqas xejn mill-popolarita' tal-Karnival ta' fil-għaxija. Kulmin ikun Għawdex f'dawn il-jiem jerħilha lejn in-Nadur flimkien mal- familja jew ħbieb biex jara l-ispettaklu li jsir fi Triq Diċembru Tlettax, it-triq li żammet; it-tradizzjoni tal-Karnival ħajja. Tant qiegħed jiġi rikonoxxut il-Karnival ta' fil-għaxija li anke l- medja ttih ċerta importanza u ħafna jieħdu l-okkażjoni biex jieħdu ritratti u filmati lill-maskerati diversi. Mhux l-ewwel darba li tara anke fuq stazzjonijiet barranin filmat mill- Karnival tan-Nadur. Il-Karnival spontanju tan-Nadur huwa parti mill-folklor ħaj ta' gżiritna u l-karatteristiċi li semmejna ituh timbru distintiv u jagħmlu wieħed uniku fil-Gżejjer Maltin.